**Murdochin murhamysteerit** (*Murdoch Mysteries*) on kanadalainen televisiosarja, jota on tuotettu vuodesta 2008 lähtien. Sarja perustuu Maureen Jenningsin rikosromaanien hahmoihin ja kertoo viihteellisesti poliisien työstä 1800-luvun loppuvuosien ja 1900-luvun alkuvuosien Torontossa. Sarjan pääosaa, ylikonstaapeli Murdochia esittää Yannick Bisson. Muita sarjan vakiohahmoja ovat Murdochin esimies, komisario Brackenreid (Thomas Craig), Murdochin mielitietty tohtori Julia Ogden (Hélène Joy), oikeuslääkäri Emily Grace (Georgina Reilly) ja Murdochin innokas, mutta kokematon nuori apulainen, konstaapeli George Crabtree (Jonny Harris).

Kanadassa viisi ensimmäistä tuotantokautta esitettiin Citytv-kanavalla, joka kuitenkin päätti lopettaa sarjan tuotannon viidennen kauden jälkeen. *Murdochin murhamysteerit* siirtyi vuoden 2013 alussa toiselle kanadalaiselle televisiokanavalle, CBC:lle. Sarjasta on tuotettu tähän mennessä (2021) yhteensä 14 tuotantokautta ja 221 jaksoa. Suomessa Yle TV1 esitti sarjan seitsemän ensimmäistä tuotantokautta 20. elokuuta 2014 – 7. tammikuuta 2015 alkuillan ohjelmistossaan arkipäivisin ja uusintana aamupäivisin. TV1 aloitti 8. tuotantokauden näyttämisen 2. syyskuuta 2015. 9. tuotantokausi alkoi TV1:ssä 6. huhtikuuta 2016. TV1 esittää 10. tuotantokauden 22. syyskuuta 2017 alkaen. Sarja jatkui Suomessa 11. kauden voimin vuoden 2018 alussa.

Sarjan 17. marraskuuta 2014 näytetty jakso sai Suomessa 485 000 katsojaa, mikä teki sarjasta viikon katsotuimman ulkomaisen ohjelman – se ohitti jopa *Downton Abbeyn* (420 000 katsojaa). Kyseisen jakson katsoi 8,87 % Suomen väestöstä, kun Kanadassa sarjaa seuraa vain alle 4 % väestöstä.*lähde?*

Tiivistelmä
-----------

Sarja sijoittuu Torontoon ja alkaa vuodesta 1895. Se seuraa ylikonstaapeli William Murdochia, joka selvittää monia tapauksia käyttäen tutkimistapoja, jotka olivat epätavallisia kyseisenä aikana. Näihin lukeutuvat muun muassa sormenjälkien tunnistus, verikokeet, valvontakamerat ja todisteiden jäljitys. Sarjan tapahtumiin nivoutuu usein erilaisia teknisiä keksintöjä, jotka ennakoivat nykypäivän ihmisten tuntemia laitteita, kuten langatonta puhelinta, valheenpaljastinta ja faksia. Murdoch muun muassa keksii käyttää alkeellista kaikuluotaimen tapaista laitetta uponneen laivan löytämiseksi.

Murdochia avustaa kolme muuta päähenkilöä: komisario Brackenreid, tohtori Julia Ogden, sekä konstaapeli George Crabtree, joka kirjoittaa mysteeriromaaneja. Murdochin esimies Brackenreid on suorapuheinen ja skeptinen, viskiin mieltynyt yorkshirelainen mies. Hän puoltaa perinteisiä tutkimusmetodeja Murdochin poikkeuksellisten metodien sijaan, kuitenkin hän on useimmiten ylpeä ja mielissään, kun Murdoch on menestyksekäs. Crabtree on usein hieman yksinkertainen, mutta uskollinen avustaja. Murdochin kasvava ihastus kuolinsyyntutkijaan, tohtori Ogdeniin, ja kyvyttömyys ilmaista tunteitaan, on sarjan läpi kulkeva sivujuoni. 5. tuotantokaudella Murdochin poliisiasema saa uuden kuolinsyyntutkijan, tohtori Emily Gracen.

Murdochin verivihollinen on sarjamurhaaja James Gillies, joka on yrittänyt murhata monta kertaa Murdochin rakkaan, tohtori Ogdenin.

Sarjan juoni sisältää joskus oikeita historian henkilöitä: sarjassa ovat esiintyneet muun muassa Buffalo Bill, Annie Oakley, H. G. Wells, Nikola Tesla, Jack London, Wrightin veljekset, Henry Ford, Winston Churchill, Thomas Edison, Arthur Conan Doyle ja L. M. Montgomery. Toisinaan sarjassa myös viitataan tuleviin tapahtumiin. Esimerkiksi annetaan ymmärtää, että salainen brittiläis-amerikkalainen hallitusten yhteistyö on tuottanut erittäin kehittyneen ilmalaivan kaltaisen lentokoneen, ja Murdoch sekä Crabtree viittaavat salaiseen laitokseen "Concession 51:een" (viittaus Area 51:een). Hahmot viittaavat myös 1800-luvun oikeisiin keksintöihin ja päättelevät niiden perusteella tulevaisuuden keksintöjä, kuten mikroaaltouuni, optiset pimeänäkökiikarit, tietokoneet, Cluedo- ja Hirsipuu-pelit sekä pienten aseiden äänenvaimennin.

Toinen perustana oleva teema on Murdochin roomalaiskatolilaisuus, kyseisenä aikana pääasiallisesti protestanttisessa kaupungissa, ja siitä seuraavat Murdochin ajoittain kohtaamat ennakkoluulot.

Rooleissa
---------

### Päärooleissa

|  |  |  |
| --- | --- | --- |
|  Yannick Bisson  | … |  ylikonstaapeli William Murdoch
  |
|  Thomas Craig  | … |  komisario Thomas C. Brackenreid
  |
|  Hélène Joy  | … |  tohtori Julia Ogden
  |
|  Jonny Harris  | … |  konstaapeli Grabtree
  |
|  Georgina Reilly  | … |  tohtori Emily Grace (kaudet 6-9)
  |

### Sivurooleissa

|  |  |  |
| --- | --- | --- |
|  Lachlan Murdoch  | … |  konstaapeli Higgins
  |
|  Michael Seater  | … |  James Gillies
  |
|  Paul Rhys  | … |  tohtori Llewellyn Francis
  |
|  Arwen Humphreys  | … |  Margaret Brackenreid
  |
|  Peter Keleghan  | … |  Terrence Meyers
  |
|  Peter Stebbings  | … |  James Pendrick
  |
|  Nigel Bennett  | … |  poliisipäällikkö Giles
  |
|  Kristian Bruun  | … |  konstaapeli Slugger Jackson
  |
|  Jonathan Watton  | … |  tohtori Darcy Garland
  |
|  Sara Mitch  | … |  Lillian Moss
  |
|  Mouna Traoré  | … |  Rebecca James
  |
|  Daniel Maslany  | … |  Detective Llewellyn Watts
  |
|  Daiva Jonhston  | … |  Eva Pearce
  |

### Muissa rooleissa

|  |  |  |
| --- | --- | --- |
|  Geraint Wyn Davies  | … |  Arthur Conan Doyle
  |
|  Jonathan Llyr  | … |  Mick O'Shea
  |
|  Nick Nolan  | … |  Tim O'Shea
  |
|  Stephen McHattie  | … |  Harry Murdoch
  |
|  Paul Amos  | … |  tohtori Roberts
  |
|  Brian Kaulback  | … |  konstaapeli Hodge
  |
|  Sarah Allen  | … |  Enid Jones
  |
|  Dakota Goyo  | … |  Alwyn Jones
  |
|  Sarah Gadon  | … |  Ruby Ogden
  |
|  Nicole Underhay  | … |  Margaret Haile
  |
|  Kate Greenhouse  | … |  Sally Pendrick
  |
|  Maria Del Mar  | … |  Sarah Pensell
  |
|  Charles Vandervaart  | … |  John Brackenreid
  |

Esittäminen eri maissa
----------------------

| Maa | Kanava |
| --- | --- |
|  Kanada | Citytv  CBC |
|  Itävalta | 13th Street |
|  Belgia | Eén |
|  Kreikka | ERT2 |
|  Tanska | TV 2 Charlie |
|  Suomi | Yle TV1 |
|  Ranska | France 3 |
|  Unkari | Story4 TV |
|  Italia | Rai Tre & Fox Crime Italy |
|  Norja | VOX |
|  Puola | Ale Kino! |
|  Portugali | Fox Crime Portugal |
|  Venäjä | TVC |
|  Singapore | Universal Channel Asia |
|  Thaimaa | True Series |
|  Tšekki | ČT1 |
|  Turkki | MovieMax Family Channel |
|  Iso-Britannia | Alibi |
|  Ruotsi | Kanal 9 |
|  Brasilia | Globosat |

Muissa medioissa
----------------

* George Crabtree vierailee Draken etsivätoimisto -rikossarjan ensimmäisellä kaudella.
* Thomas Brackenreid ja Llewellyn Watts ovat päähenkilöitä Draken etsivätoimiston spin-off-web-sarjassa Frankie Drake Mysteries: A Cold Case.

Lähteet
-------

1. ↑  Murdochin murhamysteerit, Yle TV1. Viitattu 18.11.2014.
2. ↑  Finnpanel: TV-mittaritutkimuksen tuloksia: 50 katsotuinta (kaikki kanavat, paras esityskerta): Viikko 47/2014 *finnpanel.fi*.  Arkistoitu 24.9.2015. Viitattu 24.11.2014.
3. ↑  Draken etsivätoimisto (2017–2021) - Jonny Harris: George Crabtree *IMDb (imdb.com)*. Viitattu 27.4.2023.
4. ↑  Frankie Drake Mysteries: A Cold Case *IMDb (imdb.com)*. Viitattu 27.4.2023.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Murdoch Mysteries